USHAURI  WANGU KWA RAIS WA TANZANIA NAOMBA  UUNDE  BARAZA DOGO LA MAWAZIRI  [MINI CABINET]  NDANI  YA  BARAZA  LA MAWAZIRI



Kwa  mujibu wa  katiba  ya  jamhuri  ya  muungano wa Tanzania ibara  ya 18 kama Raia kama mtanzania inanipa uhuru na mamlaka ya kutoa mawazo yangu kwa kutumia  ibara 18 naomba nitoe mchango wangu wa mawazo kwa Taifa langu na nchi yangu kwa ujumla. Naipenda nchi yangu nitaendelea  kuipenda nchi yangu  kwa moyo wote. 
Pendekezo la kuanzishwa kwa Baraza dogo la mawaziri (mini cabinet) ndani ya Baraza la mawaziri una lengo la kuunganisha malengo na harakati za wizara hizi katika kuleta maendeleo ya haraka na kukua kwa uchumi unaoendana na kupungua kwa umaskini wa kipato. Ili kuhakikisha kuwa kunakuwepo na uendeshaji na usimamizi bora wa uchumi (Better Ecconomic Management) eneo la uratibu wa wizara na Taasisi mbalimbali za kiuchumi ni lazima liimarishwe. Bado Tume ya mipango na wizara ya fedha, vyombo nyeti vya kuendesha uchumi hazijaweka utaratibu wa   uratibu unaowezesha maingiliano (integration) na mashirikiano kiutendaji. Matoke yake ni kila kitengo kufanya kazi pekee pekee na kukosa ni wapi MAAMUZI YA MWISHO yanafanyika. Linaweza kuonekana ni suala jipya katika muundo wa mabaraza ya mawaziri ya sasa duniani ni kweli lakini sisi tunaweza kufanya hivyo kwa sababu ya mahitaji. Baba wa Taifa aliwahi kusema kuwa wakati wenzetu wanatembea sisi lazima tukimbie ili twendane nao. 

	Tume ya mipango ni lazima ipewe nguvu juu ya wizara hizi (super ministry) kwa kupitia marekebisho ya sheria iliyoiunda ya mwaka 1989. Tume za mipango katika nchi nyingine zimepewa mamlaka makubwa ndani ya katiba zao.
	Ni ukweli kuwa unapokosea usimamizi na uendeshaji bora wa uchumi, utengemavu wa misingi mikuu ya uchumi mkubwa utakuwa dhaifu.  Matumizi ya sera za kifedha na zile za kodi zitapata wakati mgumu kutatua na kuondoa vikwazo vya kimfumo (structural rigiditie) ambavyo sio tu vitapunguza kasi ya kukuza uchumi bali vilevile zitashindwa kuendana pamoja  na mikakati ya kupunguza umaskini baina ya wananchi.
Mafanikio ya uchumi katika nchi yetu hayatatokana na ukubwa wa pato la ndani pekee, bali kwa ule uwezo wa kupanua fursa zetu kwa kila moyo wenye nia kwa sababu hiyo ndiyo njia ya ukweli kwa mafanikio ya kweli
	Hakuna atakaekataa kuwa swali kubwa linaloulizwa hivi sasa ni kama uchumi unakuwa mbona hali ya maisha bado ni ngumu? Mbona na moduli za uchumi mkuu  kushuka kwa wananchi (trickle down theory) na ile ya kujenga usawa hivi sasa hazitaweza kupunguza matukio yetu kujenga uchumi na kuleta maendeleo.
	Nadharia ya kwanza itaendelea kuendeleza ukuaji wa uchumi unaombatana na kupanuka kwa tofauti kubwa ya mapato kati ya matajiri na maskini ni ile ya pili inayoleta nchi (redistribution) badala ya kutoa kipaumbele kwenye masuala ya uzalishaji, na  biashara na hivyo kutaka usawa bila ya kukua kwa uchumi, au usawa katika umaskini itaendelea kudumaza. uchumi wa nchi unaohitajika sasa ni ule utakoleta maendeleo ya kiuchumi na jamii wenye lengo la kukuza uchumi na upunguzaji wa umaskini kwa wakati mmoja. Kwa  muundo wa baraza la mawaziri la sasa mawaziri wa baraza dogo (mini cabinet) wanaweza kuwa  wafuatao.
 Waziri mkuu ambaye atakuwa ndiye mwenyekiti wa baraza hilo dogo (mini cabinet)  waziri wa fedha na uchumi, waziri wa uwezeshaji na uwekezaji, waziri wa kilimo chakula na ushirika,  waziri wa  viwanda na Biashara, waziri wa uchukuzi, waziri wa  ujenzi, waziri wa maji, na umwagiliaji, waziri wa Ardhi nyumba maendeleo na makazi, waziri wa nishati na madini, waziri maendeleo ya mifugo na uvuvi,  waziri wa Tamisemi,  waziri wa  habari vijana, utamaduni na michezo.

	 Ni kweli kwamba hizi wizara zinapaswa kukaa pamoja kimkakati kutokana na wizara hizi zote kutegemeana uwezeshaji ili kukuza uchumi wa nchi na kupunguaza umaskini kwa wananchi. Mfano: wizara ya kilimo chakula na ushirika ili iwe  na ufanisi wa haraka na maendeleo kwa wananchi waliowengi  sambamba na kukuza uchumi wa wananchi wanojishughulisha na kilimo nchini. wizara Inategemea zaidi;
 wizara ya fedha na uchumi -> wizara ya uwekezaji na uwezeshaji->wizara ya ujenzi-> wizara ya uchukuzi-> wizra ya maji na umwagiliaji-> wizara ya Tamisemi pamoja na wizara ya Habri vijana, utamaduni na michezo.

	Utaona ni namna gani wizara zote hizi zinategemena na ni muhimu kuwa pamoja katika kuandaa mipango yao ya kibajeti na utendaji wa kila siku.
	Kilimo kinategemea Wizara ya fedha na uchumi –wizara ya uwezeshaji na uwekezaji->wizara ya maji na umwagiliaji-> wizara ya viwanda na biashara-> wizara ya uchukuzi= wizara ya ujenzi=wizara ya Tamisemi=wizara ya Habari vijana utamaduni na michezo. Utaona ni kiasi gani hizi wizara zote zinategemeana ili kufanikisha wizara moja mipango yake ni muhimu kwendana kuliko kila wizara kupanga mipango yake bila kujua kipi kianze na kipi kifuatie kulingana na uwezo wetu mdogo wa kifedha kwa gharama nafuu – maeneo  ya kilimo katika Halmashauri. Pia vijana ushiriki wao bado ni mdogo sana ukulinganisha na idadi yao na changamoto ya ajira nchini. Pia utakumbuka kuwa sekta hii ya kilimo miaka ya nyuma ilikuwa inachangia zaidi asilimia 50 katika pato la Taifa. Leo sekta ya kilimo inakuwa kwa  wastani wa asilimia ndogo sana 4.1%
Changamoto zilizojitokeza katika program ya kilimo kwanza: zirekebishwe haraka
1. Kuharakisha kutenga Ardhi kwa ajili ya kilimo kila  wilaya
2. Kuboresha mfumo wa masoko ya mazao ya kilimo na taarifa zake (commodities exchange) mfano nchi ya Ethiopia imenufaika  na mfumo huo. (Ethiopia commodities exchange)
3. Kuboresha  miundo (barabara) maeneo yote ya uzalishaji hasa kwenye maeneo yote yanoyozalisha chakula kingi ambacho kinategemewa na Taifa na soko la nje ya Aridhi.
4. Serikali iweke msisitizo wa uanzilishaji wa viwaanda vya usindikizaji wa mazao ya kilimo (Agoo-based processing industrie) ili kuyaongezea  thamani mazao ya kilimo na Ajira kwa vijana pia ihamasishe watu binafsi kupitia  sheria na program ya public private partneership  (ppp)
5. Kulinda mazao yanayozalishwa ndani mfano mazao yanayotoa mafuta ya kula Tanzania inaagiza kutoka nje mafuta ya kula nchini takribani tani 300,000 kwa mwaka . Hii ni sawa na asilimia 55 (55%) ya mafuta  yote  tunayotumia . Kwa hiyo tunatumia fedha nyingi za kigeni kuingiza bidhaa hii wakati nchi hii tunalima  mazao ya ALIZETI, PAMBA MAWESE, KARANGA  n.k. Serikali itoze ushuru mkubwa mafuta yanayotoka nje ili mafuta yetu yashindane kwa bei na yanunuliwe na kuongeza Ajira.
6. Kuwa na sera thabitisha  na ya uwazi kuhusu uuzaji wa mazao hasa ya chakula  nje ya nchi. Ili kuepusha wakulima  na wasibabaishwe na msimamo wa serikali, serikali iweke  sera ya wazi inayoruhusu wakulima kuuza mazao yao nje  ya nje. Hata hivyo serikali ijiandae mapema kununua mazao ya wakulima kwa bei ya soko  ikiwa ni kuwezesha mtaji kwa hifadhi ya chakula ya Taifa (NFRA) ili wakala awe na fedha ya kutosha kununua mazao. na kinachobaki ndicho kitakuwa  kwa ajiri ya kuuza nje ya nchi.
7. Kuanzisha vivutio vya sera na sheria ili kukuza uwekezaji kwenye kilimo, kama  kupunguza corporate tax kwa makampuni yanayowekeza vijijini kuinua kilimo vijijini.
8. Serikali ilibuni na ikaweke sera na mkakati wa uwezeshaji inayolenga  kundi la vijana nchini ili wavutiwe na shughuli za kilimo. Pamoja  na serikali kuleta  program na mikakati mbalimbali inayolenga  kuwawezesha wananchi wenye vipato vya chini kama chini ya Baraza la Taifa la uwezeshaji Wananchi kiuchumi lililoundwa kwa sheria Na.16 ya mwaka 2004 likiwa na dhamana ya kusimamia,kuratibu shughuri zote za uwezeshaji wote hapa nchini. mfuko wa wajasiriamari (2) Mifuko wa maendeleo ya  vijana  (3) Mifuko wa uwezeshaji wananchi kiuchumi (4) Mifuko  wa uwezeshaji wa wajasiriamari wadogo. Mfuko wa wanawake (5) mfuko wa pembejeo za kilimo (6) mfuko wa maendeleo ya jamii. n.k  mkakati wa kukuza uchumi na kupunguza umaskini (mkukuta1,11),  mpango wa kurasimisha mali na biashara za wanyonge (mkurabita), mpango wa kuboresha mazingira ya biashara (mkumbita) bado kuna  changamoto ya walengwa (targeting) ili kuwasaidia wanaohusika. Fedha hizi zinapelekwa kwenye makundi/ watu  wachache. Ni muhimu wenye vipato vya chini wahudumiwe na vyanzo mbalimbali vya mikopo.
Pamoja na kuwepo kwa mabenki mengi nchini bado wananchi  wengi vijijini na mjini  hawajafaidikia na huduma hii. Viwango vikubwa  vya riba na mashrti magumu imefanya watanzania chini ya asilimia 13 ndiyo wamenufaika  na hudumaza fedha . Hili ni changamoto kwa  vijana ndiyo wanaanza maisha na hawana mitaji ya kutosha .
Ushauri wangu tukitumia mfuko wa maendeleo ya vijana na  asilimia 5 (5%) kila Halmashauri tukatoa mikopo isiyokuwa na Riba ikasimamiwa na Baraza la vijana au ofisi ya vijana kila Halmashauri tutapunguza changamoto hizi.
Wizara ya maendelea ya mifugo na uvuvi ili wananchi wanufaike ufugaji vizuri na wakuze kipato chao na kuinua uchumi wa jumla . Wizara hii inategemea wizara ya fedha na uchumi-> wizara ya uwekezaji na uwezeshaji-> wizara viwanda na Biashara->wizara ya  maji na umwagiliaji-> wizara ya Ardhi nyumba, maendeleo na makazi= wizara ya Habari vijana utamaduni na michezo. Wakati wa uhuru tulikuwa na mifugo million 8 na sekta ya ngozi ilikuwa ni ya tano 5 katika mazao muhimu ya mifugo lililoingizia fedha za kigeni kutokana na mauzo nje ya nchi. Lakini sasa nchi ina ng’ombe millioni 22.8, mbuzi million 15.6 na kondoo million 7 lakini mapato ya sekta hii yameshuka sana.

	Wizara ya Habari, vijana utamaduni na michezo. Hii ni wizara yenye jukumu la kutoa kusambaza habari kwa wananchi zikiwemo habari za kitaifa, maelekezo na ushauri kutoka kwenye wizara zote kwenda kwa  wananchi ili  kuweka uhusiano wa serikali na wananchi katika shughuri zake pia wananchi wanufaike na tafiti pamoja wa ushauri wa wataalamu katika maisha na shughuri zao za uzalishaji. Pia wizara hii ndio inayohusu vijana na kwa mujibu wa takwimu za sensa ya mwaka 2012 kuonesha idadi ya vijana na watoto kuwa na idadi kubwa katika nchi yetu. Wizara hii ni muhimu kushirikishwa katika Nyanja zote za mipango na utekelezaji wa wizara zote
	Kwa kuwa Serikali  kupitia  wizara ya habari vijana, utamaduni na michezo ipo kwenye maandalizi, mchakato, mbioni, mkakati  wa kupeleka mswaada bungeni wa uanzishwaji wa baraza  la Taifa  la vijana. Pamoja  na swala hili kuchukua muda mrefu kwa serikali kupeleka  mswaada bungeni wadau, vijana tumeanza kutilia shaka nia  ya serikali kusaidia  kuundwa kwa chombo hiki muhimu kwa mustakbari wa vijana wa nchi yangu. Kwa upande wa Zanzibari tayari serikali imeshapeleka  muswaada bungeni na mchakato wao umefika mbali.
 Wenzetu Afrika mashariki tayari  wote wana vyombo hivi muhimu vya kusimamia  na kuwaunganisha vijana katika kuyatumikia mataifa yao.

	Maazimio ya nchi wanachama wa Afrika ya mashariki ni kuwa ifikapo December 30 mwaka huu (30/12/2014) nchi  wanachama  ziwe zimekamilisha uundwaji wa mabaraza ya Taifa ya vijana na wanawake ili kutengeneza uongozi wao ndani ya jumuiya  ya Afrika mashariki na kuelekea  (SADC).
	Hivyo chonde chonde serikali pelekeni mswaada bungeni ili chombo hiki kiundwe msije mkatukosesha  fursa vijana wa nchi yetu ya kujumuika  ya Afrika mashariki. Nchi  nyingine  duniani baada ya vita ya pili ya Dunia zilianzisha mabaraza ya Taifa  ya vijana ili kuwaunganisha vijana pamoja na kuuwa na uwakilishi katika vyombo vya maamuzi mfano nchi za mwanzo kuunda mabaraza ya vijana: switzeland  (1933) Sweden (1948) German (1949) I reland (1967) Belgium (1970) n.k
	Kuna vijana wenzetu wa kitanzania wamepata nafasi ya kuwakilisha nje ya nchi kuhudhuria  mikutano ya vijana. Swali linakuja  wanaporudi nchini wanarejeshaje mrejesho kwa vijana wote???  Inashindikana kwa sababu hakuna  (proper forum) ya kuwakutanisha vijana kwa pamoja ili kuwaelimisha kile walicho kuja nacho. Juzi mkutano wa Dunia wa vijana kutoka nchi wanachama  wa  jumuiya ya madola  umemalizika Sri lanka. Uko wapi uwakilishi wa vijana  wa Tanzania kwenye mikutano ya vijana nje ya nchi. Pili unapatikanaje tatu  wakirudi majibu wanampa nani???.
	Pia wakati huu tunasubiria  uundwaji wa baraza la vijana la Taifa. Ni ushauri wangu kwamba kila Halmashauri ifungue  idara  ya vijana  au ofisi ya vijana  kila Halmashauri nchini kwa Ajiri ya kazi zifutazo:-
1. Kusimamia  5% ya mapato ya ndani ya Halmashauri inatengwa kwa Ajira ya vijana na wanawake maana hakuna msimamizi wa fehda hizi kama zina  tengwa kila mwaka wa bajeti.
2. Kutoa  elimu kwa vijana  kuhusu  mikopo hii namna ya kukopa, elimu ya ujasiliamali , na utaratibu  wa urejeshaji mikopo hiyo na kutoa ushauri kwa halmashauri kupunguza kiwango cha Riba 10% katika mikopo hiyo ni kikwazo kwa vijana ni lazima kipunguzwe kiwe chini ya 5% ili vijana wasitumikie mikopo bali wazalishe na warudishe mikopo lakini na wao wabaki na salio. 
3. Idara ya vijana kila Halmashauri  zitaweza kupokea maelekezo  na taarifa muhimu kutoka wizarani kwenda  kwa vijana. Pia  fedha zinazotengwa wizara ya Habari, vijana  utamaduni na michenzo  itakuwa rahisi kuwafikia  walengwa na wahitaji  kuliko wizara yenyewe kushughulika na suala la kutoa mikopo.

Kwa  mfano: mwaka wa bajeti  2013/2104 wizara ya vijana ilitenga bilioni 6.1 kwa ajira ya mikopo  kwa vijana . Swali ni je vijana wangapi wanajua hilo?  Je vijana wangapi wamepata mikopo hiyo wenye mahitaji? Vijana wa Bukoba ndani ndani kama  nyakibimbili, Mtwara ndani ndani wanajua kama wizara ilitenga fedha  billion 6.1 kwa ajiri ya mikopo  na wakajua  utaratibu wa kukopa .Jibu sahihi ni hapana.

Wizara  ya kazi na Ajira nayo mwaka huu wa bajeti  2014/2015 imetenga karibu billion 4. Kwa utaratibu huu ni vijana wangapi  na wanaostahili   watanufaika na fedha hizi zinazotengwa  na serikali. Bila shaka utakubaliana na ushauri  wangu huu wa kidharura  wakati tunaendelea  na mchakato wa uundwaji  wa baraza la vijana la Taifa.

Kwa sababu Tatizo la Ajira  hasa kwa vijana ni kubwa na siyo Tanzania  pekee ni la nchi nyingi duniani, ukosefu wa ajira ni tatizo linalojitokeza katika namna tatu (3) kama ifuatavyo 1. Ukosefu wa ajira (jobless) 2. Ajira isiyokidhi matarajio 3. Ajira isiyotoa kipato cha kuridhisha. Mfano: nchi ya Nigeria inayoonekana kuongoza  kwa  wastani wa  pato lake la ndani. Pato la mtu mmoja mmoja  nchini Nigerai ni dola za marekani 2688 wakati  huwo Tatizo la jira ni 23.9%  mwaka  2011 na Benki ya Dunia  inaonesha imeongezeka hadi 38%
Huku Africa kusini ambayo inaweza kuwa Taifa la pili kwa Takwimu hizo za wastani wa pato la ndani ya nchi. Pato la mtu mmoja mmoja Afrika kusini ni dola za marekani 7,336 kwa wakazi wake karibu milioni 48  huku ikikabiliwa na tatizo la Ajira karibu 24% huku Tanzania  takwimu zikionesha tatizo la Ajira 12% nimeyasema haya ili  nieleweke vizuri kuwa pamoja na kuongezeka kwa wastani wa pato la ndani ya nchi na kukua kwa uchumi kama shughuri za uzalishaji, hazitahusisha namba kubwa ya watu tatizo la Ajira na umaskini unaweza kubaki pale pale.
Ushauri wangu kwa vijana wenzangu bila kujal itikadi  za kisiasa, dini n.k. jamii imetuamini kwamba tunaweza kuongoza, tunaweza kuwa wabunifu, na kutoa njia mbadala juu ya changamoto zinazoikabili jamii yetu. Tunaomba   tusiangushe jamii yetu na tusiwakatishe  matumaini yao kwetu. Kwa sababu ujana sio cv bali ni matumaini ya jamii yetu kuwa ile kazi iliyopaswa kufanywa ndani ya wiki moja na mtu mzima  kijana anaweza akaifanya au akaifanikisha ndani ya siku 3 hadi 4 tena kwa ufanisi pia jamii yetu inaamini kuwa vijana ni utoaji huduma na uongozi kwa ujumla. Lakini mambo  yanavyokwenda  lazima vijana  tujitazame upya kama heshima na  matumaini tulivyopewa na jamii yetu  tunitendea haki.
Leo  hii mfano vijana wameshika nafasi za, Wabunge, madiwani,  meya , wakurugenzi wa  Halmashauri , mawaziri, wakurugenzi wa makampuni binafsi meneja wa mabenki wakuu wa shule, vyuo, makatibu  wakuu wa sekta binafsi  na umma, mashirika,  wakuu wa wilaya   na Asasi za kiraia (NGO) N.K.

	Wizara ya Tamisemi kutokana na uamuzi kwa ughatuaji madaraka kutoka serikali kuu kwenda serikali za mitaa mipango mingi inatekelezwa kupita Halmashauri lakini kunaitaji ushirikiano wa moja kwa moja katika mipango ya maendeleo na sera mfano: Wizara ya viwanda na Biashara ndio inahusika na Biashara ambapo kuna kundi kubwa la wamachinga wanaohitaji sera nzuri ili kuirasimisha sekta ya wamachinga kama chanzo cha mapato kwa serikali lakini  maamuzi ya kuwapangia maeneo ya kufanyia biashara ni Halmashauri pamoja  majukumu  mengi yanayofanywa na Halmashauri yanayohusu wizara zingine tofauti na Tamisemi.
Wizara ya ujenzi hii inahusiana  mkubwa pamoja na wizara zingine ili kurahisisha usafirishaji wa  watu, mizingo n.k. lakini ni inahitaji kusaidiwa na wizara ya uchukuzi katika kusafirisha mizigo husafirishwa kwa njia ya reli, anga, majini. . Katika nchi yetu karibu asilimia 96.3 ya mizigo inasafirishwa kwa njia ya barabara badala ya reli kitu ambacho kinapelekea muda mfupi barabara zetu kuharibika na pia kuwa gharama kubwa kusafirisha mizigo.
wa kusafirsha mizingo mfano: uwezo wa Bandari yetu takribani inaingiza tani milioni 3   lakini uwezo wa Barabara yetu ni kusafirisha tani laki 2 tu na tani milioni 2-8 zinabaki.
Wizara ya fedha haiwezi kupanga mipapango ya Nchi kazi yake kubwa ni kukusanya mapato  na kusimamia mfumo wa matumizi. Mpango unakuwa “determined’ na uwezo wa kifedha.

Wizara kazi yake ni kutafuta fedha za kugharamia mipango wakati huohuo serikali inabidi ijiepushe na matumizi ya makubwa kwa kigezo cha ufanisi juu ya matumizi ya Bajeti ya serikali; wapi tunapata fedha na wapi tuna tumia.  Mwisho kabla ya mwisho nimechukua nchi moja Barani Africa kama mfano.
Nigeria imekuwa taifa kubwa zaidi kiuchumi barani Africa kwa kuipiku Africa kusini, baada ya takwimu mpya za nchi hiyo kupandisha pato la jumla la ndani la Taifa hilo kufikia dola za kimarekani zaidi ya dola 500#
Takwimu hizo zinaonyesha kuwa  Nigeria imeipiku Africa kusini ambayo pato lake la jumla la ndani la dola za Marekani biioni 353 na ambayo ndiyo nchi pekee ya kiafrika mwanachama wa kundi la mataifa  20 yalioendelea kiuchumi G.20
Sekta zilizochangia pato la ndani ni mawasiliano, Habari na Technolojia, mafuta, muziki,Biashara za mtandaooni na filamu za Nollywood. Takwimu hizi zikizingatiwa ukuaji wa sekta ya kilimo na utalii.
Tanzania tunaweza kujifunza nini?  Ili kukuza uchumi ni lazima kuwepo na juhudi za makusudi za kuendeleza,kuboresha mazingira ya kufanya Biashara na  uwekezaji. Eneo hili bado lina changamoto  (Investment Drive) haujawa wa kutosha. Kutokuwa na uhakika wa mwelekeo wa sera  ilio endelevu urasimu,ucheleweshaji wa utoaji wa maamuzi, kutoboreshwa ipasavyo kwa mazingira ya Biashara na uwekezaji katika kuboresha Barabara zetu,Reli,Bandari  upatikanaji wa umeme wa uhakika, maji n.k ni maeneo yanayohitaji mwendelezo wa kasi wa kufanyiwa kazi.
Mahusiano yaliyoanzishwa kisheria baina ya sekta ya umma na sekta binafsi chini ya utaratibu wa (ppp) hauna budi kuimalishwa ili kusaidia serikali kupata mitaji ya kutosha katika yale maeneo au ile miradi inayohitaji fedha nyingi.
Pia ni ukweli kuwa uchumi wa nchi hauwezi kuendelea bila ya kupata msaada wa huduma za sekta ya fedha. Uchumi vilevile hauwezi kuendelea bila ya  wananchi wengi kuingia katika  Biashara. Utendaji wa sekta ya fedha nchini pamoja na masoko ya fedha ndio inayopelekea tija na ufanisi wa kuweka bei katika masoko yua msingi na yale mengine (priamary and secondary markets)
Swala la kujiuliza ni kwa kiasi gani ukubwa wa sekta hii unakidhi matakwa ya maendeleo ya nchi yetu.
Tunahitaji kukua kwa asilimia 10  tukitegemea fiscal 1 sector, na nje sekta ya fedha  inachangiaje katika hili, kwa maana ya uwekezaji nchini  n.k.
Ukuaji wa sekta  fedha ni lazima  usaidie ukuaji wa uchumi. Tunayo mabenki 45 ya kibiashara lakini   uwekezaji bado ni mdogo. Utitiri wa Benki uliopo  hauendani na mahitaji (demand) halisi ya huduma za kibenki katika uchumi. Eneo hii linahitaji kuimarishwa. Unaweza kujiulizaje? Ni fundisho gani ambalo watanzania tumelipata au kujifunza kutoka kwenye tukio la Deci??? Kwa sasa siyo Deci tu bali kuna makampuni mengi na saccos nyingi zinazowatapeli na kuwanyonya wananchi kupitia mikopo
  Hivi sasa utaratibu wa microfinance unavyoendeshwa nchini bado haujawekewa legal and  Regulatory framework inayoweza  kuboresha na kupanua shughuli  zake.
   Mfano: nchi ya Kenya wana microfinance Act, 2006, SACCOS Act 2009 na Banking and financial Institution Act 2006.
  Kanuni zilizopo  zilizopo sasa zinazoongoza Taasisi na microfinance zina vikwazo vingi sana.
      Ushauri wangu; 1] uandaliwe utaratibu mpya na kanuni na usimazi wa microfinance institutions  zitakazosimamia ngazi ya kwanza. VIKOBA,ROSCAS, ASCAS, ngazi ya pili credit only/ non Deposit taking mfi’s: Ngazi ya tatu Deposit  taking  mfi’s
   Lengo liwe ni kuandaa  mawanda ya kisheria, usimamizi na uthibiti  bora wa sekta nzima ya microfinance kwa zile  zinazochukua  dhamana na zile zisizochukua  dhamana.
     2.pia ni muhimu kutungwa sheria ya  SACCOS yaani SACCOS Act na isiwe chini ya cooperative  Act kama ilivyo  sasa na iundwe mamlaka ya udhibiti  [Regulatory Authority] ya SACCOS 
Mwisho ushauri wangu wa kuwa na baraza dogo (mini cabinet) una lengo  la kujenga uchumi wetu unaokua lakini pia unaoendana na kupungua kwa umaskini kuongezeka kwa kipato kwa wananchi maskini na kuharakisha maendeleo katika Taifa letu. Ni mategemeo yangu kuwa Mheshimiwa Rais ushauri wangu utachukuliwa uzito uanostahili na kufanyiwa kazi.

